Þetta telst nú næstum ekki veiðiferð en við hjónin fórum nú samt upp á Þingvelli rétt upp úr kl. 20 í kvöld . Það fór eins og okkur grunaði ; stuttur tími því við vorum ekki komin að vatninu fyrr en rétt fyrir 21 og fljótlega upp úr kl. 22 rökkvaði mjög skart . Ekki var nú margt um manninn á bakkanum , þ.e. frá Lambhaga og inn að Vatnskoti þar sem við komum okkur fyrir . Ætli við höfum ekki talið einhverja 4 veiðimenn á þessum spotta . Vatnið einstaklega fallegt , stillt og milt veður . Hitastigið að vísu aðeins rétt um 8°C og komið niður í 5°C þegar við hættum upp úr kl. 22 . Lítið urðum við nú vör við fisk , ég fékk eitt nart sem ég vil nú samt gera sem mest úr , því þetta var ekki bleikja . Ætli urriðinn sé ekki aðeins að tosast aftur upp úr dýpinu núna þegar rökkva tekur og vatnið kólnar . Veiðitölur ársins Bleikjur Fj.ferða Núllað 28.08.2012 Stefán Bjarni Hjaltested : Vil endilega fá að vita hversu margar bóndableikjur og hversu margar frúarbleikjur að ég tali nú ekki um urriðann . Annars takk fyrir skemmtilegar frásagnir um veiði og ferðir í sumar , svo og annan fróðleik . Svar : Já , ég er nú hræddur um að eitthvað halli á mig í þessum samanburði 🙂 En , sjáum til . Svar : Það fór nú eins og ég í raun vissi , frúin á vinninginn með miklum mun í bleikjunni með 73 : 34 en ég klóra aðeins í bakkann í urriðanum með 33 : 28 . Þetta með bleikjuna kemur mér í raun ekkert á óvart , frúin er miklu næmari á tökur heldur en ég og bregst fyrr við . Hér eftir verður aflatölum skipt í rauðar fyrir frúarfiska og bláar fyrir bóndafiska . Ég ætla ekkert að gera upp hvort okkar sleppir fleiri fiskum og hvort okkar núllar oftar 🙂